O esporte mes popular ye l'atletismo, sobretot en as prebas d'a meya y larga distancia (800m, 1500 m, 3.000 m obstaclos, 5000 m, 10.000 m, meya maratón y maratón). En iste esporte Kenia tien muitos atletas campions olimpicos y d'o Mundo. Podemos destacar a Kip Keino o primer gran campión keniata, John Ngugi y Paul Tergat, cinco vegadas campions d'o mundo de campo a traviesa y Catherine Ndereba, dominadora d'a preva d'a maratón femenina en as zaguerias d'a decada d'os anyos 1990 y a primera metat d'a decada d'os anyos 2000. En l'actualidat destaca David Rudisha, campión olimpico y mundial y record d'o mundo en os 800 metros lisos.